คือเริ่มกินยาคุมกำเนิดแบบฮอร์โมนส์รวม28เม็ดค่ะเริ่มกินครั้งแรกวันที่2พ.ย.2563กินมาได้ถึงวันที่10พ.ย.2563แล้วมีเพศสัมพันธ์เช้าวันที่11พ.ย.2563กับแฟนเวลาตี5แล้วถุงขาดเสร็จข้างในมีโอกาศตั้งครรภ์กี่เปอร์เซ็นคะแต่กินตรงเวลาทุกวันมี2-3วันกินช้าไป15นาทีแล้วไม่ค่อยได้นอนพักผ่อนหรือนอนน้อยตั้งแต่ก่อนกินและเริ่มกินมาค่ะ
สวัสดีค่ะ การใช้ยาคุมแบบแผงรายเดือน 28 เม็ดนั้นเป็นการป้องกันการตั้งครรภ์ที่มีประสิทธิภาพสูงประมาณ 95-99% โดยควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีดังนั้นในกรณีนี้ที่กินยามาตั้งแต่ 2-10 พย. ติดต่อกันเกิน 7 วันแล้ว สามารถมีเพศสัมพันธ์ที่ไม่ป้องกันได้ค่ะ แม้ถุงยางขาด ก็ไม่มีความจำเป็นต้องใช้ยาคุมฉุกเฉินอีก ขอเพียงให้กินยาคุมในแผงนี้อย่างต่อเนื่องทุกวันจนหมดแผงค่ะ และสังเกตรอบเดือนช่วงกินยาเม็ดแป้ง 7 เม็ดสุดท้ายอีกครั้งว่าประจำเดือนมาตามปกติหรือไม่ ถ้าประจำเดือนไม่มา ควรตรวจยืนยันการตั้งครรภ์ด้วยชุดตรวจครรภ์ทางปัสสาวะก่อนว่าไม่ตั้งครรภ์จริง จึงค่อยเริ่มยาแผงต่อไป